Reşt

Reşt (bi farisî: رشت) bajarê herî mezin û navenda îdarî ya parêzgeha Gîlan a Îranê ye. Bajar wekî "Bajarê Baran" (شهر باران, Šahr-e Bārān) jî tê zanîn û bi nifûsa xwe ya 679,995 di 2016an de, bajarê herî qelebalix ê bakurê Îranê ye. Reşt yek ji mezintirîn bajarê Îranê ye ku li ser Deryaya Qezwînê hat ava kirin. Ji ber ku di navbera qerax û çiyayan de ye, hawirdora herêmê bi baran e û xwedî avhewayeke subtropîk a şil e. Başûrê bajêr xwedî daristanek baranê ya nerm e. Bajêr di navbera Qefqasya, Rûsya û Îranê de navendeke bazirganiyê ya sereke ye ku Bendera Enzelî yê bikar tîne. Reşt di heman demê de navendeke geştiyariyê ya sereke ye. Di dîrokê de, Reşt navendeke girîng a veguhestin û bazirganiyê bû ku Îran bi Rûsyayê û welatên mayî yên Ewropayê ve girêdide û ji ber wê jî weke "Deriyê Ewropayê" dihat naskirin. Bajar xwedan dîrokek e ku vedigere sedsala 13an, lê dîroka wî ya nûjen vedigere serdema sefewiyan ku di wê demê de Reşt navendek mezin a bazirganiya hevrîşimê bû û gelek atolyeyên tekstîlê hebûn. Di 2015an de ev bajar di bin çavdêriya UNESCOyê de wekî bajarekî gastronomî yê afirîner tevlî tora bajarên afirîner ên cîhanê bû. Çend taxên navdar ên Reştê Golsar, Safsar, Kordmahaleh (taxê kurdan) û Xamiran in. Nifûs Zanîngeh Zanîngeha Peyam-ê-Nûr (دانشگاه پیام نور) Zanîngeha Gîlanê (دانشگاه گيلان) Zanîngeha Azada Îslamî ya Reştê Zanîngeha Gîlanê ya Bijîşkiyê Çavkanî Girêdanên derve